stanford-oval/wikipedia huggingface dataset:
Tomra
Historia > 2010–2016

Useiden yritysostojen kautta Tomra oli kasvanut globaaliksi yhtiöksi 2000-luvulta lähtien ja varmisti 75 % maailmanlaajuisen markkinaosuuden pullonpalautusautomaateissa ja 60 % materiaalinkorjaus keräysratkaisuista ja 40 % – 65 % Sorting Solutions -ratkaisuista.
12. joulukuuta 2010 Tomran tytäryhtiö TiTech hankki elintarviketeollisuuden teknologiayrityksen Odenbergin, joka omisti 65 prosenttia "ACT Venture Capital" -yrityksestä. 
Odenbergin jäähdytys- ja pakastusyksikköä pidettiin myöhemmin ydinliiketoimintana ja myytiin vuonna 2013 Power Food Technology Ltd:lle.
31. joulukuuta 2011 Tomra myi Kaliforniassa käytettyjen juomasäiliöiden kierrättämiseen erikoistuneen Tomra Pacific, Inc:n noin 25 miljoonan dollarilla rePlanet, LLC:lle.
Kesäkuussa 2012 Tomra osti belgialaisen Best Kwadraatin 138 miljoonalla eurolla.
Lokakuussa 2016 Tomra allekirjoitti sopimuksen Compac Holding Ltd:n , Uuden-Seelannin toimittajasta, joka toimittaa tuoreita tuotteita painon, koon, muodon, värin, pintavikoja ja sisäisen laadun perusteella.
Kilpailulainsäädännön noudattaminen

Vuonna 2001 EU-komissio teki tutkimuksen Tomran kilpailulainsäädännön noudattamisesta. Tämän perusteella komissio päätteli maaliskuussa 2006, että Tomra oli sulkenut kilpailua Itävallan, Saksan, Alankomaiden, Norjan ja Ruotsin pullonpalautusautomaattimarkkinoilla vuosina 1998–2002. Tomra valitti päätöksestä Euroopan unionin yleiselle tuomioistuimelle vuonna 2006. Syyskuussa 2010 ensimmäisen oikeusasteen tuomioistuin hylkäsi Tomran valituksen. 
Tomran maksettavaksi tuli 28,2 miljoonan euron (226,1 miljoonan Norjan kruunun) sakko korkoineen. TOMRA valitti tästä päätöksestä, mutta lopulta hävisi asiassa huhtikuussa 2012.
Aiheesta muualla

Tomran verkkosivut
Osakeyhteenveto Yahoo Financessa
| n k  OBX-indeksi |
| --- | --- |
 Aker BP  Borr Drilling  DNB  Equinor  Frontline  Gjensidige Forsikring  Golden Ocean Group  Hafnia  Höegh Autoliners  Kongsberg Group  Mowi  NEL  Nordic Semiconductor  Norsk Hydro  Norwegian Air Shuttle  Orkla  Petroleum Geo-Services  SalMar  Storebrand  Subsea 7  Telenor  TGS  Tomra Systems  Vår Energi  Yara 
Päivitetty: 5. tammikuuta 2024
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tomra
Käännös suomeksi
Nguyễn Xuân Phúc

| Nguyễn Xuân Phúc |
| --- | --- |

Vietnamin presidentti
 5. huhtikuuta 2021 – 17. tammikuuta 2023  
Varapresidentti:  Võ Thị Ánh Xuân
Edeltäjä:  Nguyễn Phú Trọng
Seuraaja:  Võ Thị Ánh Xuân (virkaatekevä)
Vietnamin pääministeri
 26. heinäkuuta 2016 – 5. huhtikuuta 2021  
Edeltäjä:  Nguyễn Tấn Dũng
Seuraaja:  Phạm Minh Chính
Henkilötiedot
Syntynyt: 20. heinäkuuta 1954 (ikä 70)
Tiedot
Puolue:  Vietnamin kommunistinen puolue
 Nimikirjoitus
Nguyễn Xuân Phúc (s. 20. heinäkuuta 1954) on vietnamilainen poliitikko, joka valittiin maansa presidentiksi huhtikuussa 2021. Hän erosi virastaan tammikuussa 2023.
Aiemmin hän toimi Vietnamin pääministerinä vuosina 2016–2021. Hän on koulutukseltaan kauppatieteiden kandidaatti ja on kuulunut puolueen keskuskomiteaan vuodesta 2006.
Yhdysvaltain ja Vietnamin suhteet paranivat 2010-luvun mittaan, mikä huipentui Barack Obaman vierailuun ja Yhdysvaltain pakotteiden poistoon vuonna 2016.
Nguyễn valittiin presidentiksi huhtikuussa 2021 viiden vuoden pääministerikauden jälkeen. Nguyễn jätti eronpyyntönsä sekä presidentin asemasta että politbyroon jäsenyydestä tammikuussa 2023. Ero tapahtui pian sen jälkeen kun kaksi varapääministeriä Phạm Bình Minh ja Vũ Đức Đam erosivat otettuaan vastuun korruptiosta COVID-19-epidemian torjunnan yhteydessä. Lahjukset liittyivät kotiutuslentoihin ja taudin testien valmistukseen. Pääministerin asemassaan Nguyễn oli vastuussa taistelusta tautia vastaan.
Aiheesta muualla

Kuvia tai muita tiedostoja aiheesta Nguyễn Xuân Phúc Wikimedia Commonsissa
| --- | --- |
Auktoriteettitunnisteet: Kansalliset :  Saksa
Eero Savilahti

| Eero Savilahti> Henkilötiedot |
| --- | --- |
Syntynyt: 10. elokuuta 1992 (ikä 32) Tampere, Suomi
Kansalaisuus:   Suomi
Jääkiekkoilija
Lempinimi:  Valto
Pelipaikka:  vasen laitahyökkääjä
Maila:  vasen
Pituus:  186 cm
Paino:  89 kg
Seura
Seura:  IK Oskarshamn
Sarja:  HockeyAllsvenskan
Pelinumero:  9
Pelaajaura
Pääsarjaura:  2013–
Aik. seurat:  LeKi (Mestis) Ilves (SML) KooKoo (SML) KOOVEE (Mestis) Kiekko-Vantaa (Mestis) Heilbronner Falken (DEL2) Nybro IF (Hockeyettan/Allsv.)
Eero Savilahti (s. 10. elokuuta 1992 Tampere) on suomalainen jääkiekkoilija, joka pelaa Ruotsin toiseksi korkeimmalla sarjatasolla HockeyAllsvenskan-joukkue IK Oskarshamnissa. Savilahti on pelipaikaltaan vasen laitahyökkääjä, mutta hän osaa pelata myös keskellä.
Muuta

Savilahti pelaa myös Rullakiekon SM-liigaa TAP-Teamissa. Hän on aiemmin edustanut myös Koovee Rollersia.
Savilahti valmistui rakennusalan opinnoista vuonna 2013. Hän on harrastanut myös melontaa.
Riistavesi

| Riistavesi> Entinen kunta – nykyiset kunnat: Kuopio |
| --- | --- |

 vaakuna :  sijainti 
Sijainti:  62°54′50″N, 028°09′40″E
Lääni:  Kuopion lääni
Maakunta:  Pohjois-Savon maakunta
Kuntanumero:  695
Hallinnollinen keskus:  Melalahti
Perustettu:  
– emäpitäjä:  Kuopion maalaiskunta ja Tuusniemi
Kuntaliitokset:  Osa Tuusniemestä (1927)
Liitetty:  1973
– liitoskunnat:  Kuopio Riistavesi
– syntynyt kunta:  Kuopio
Pinta-ala:   km²   (1.1.1972)
– maa:  201,5 km²
Väkiluku:  2 147   (31.12.1972)
– väestötiheys:  11,28 as./km²
Riistaveden kirkko Kuopio–Joensuu-tien varrella.
Riistavesi on Pohjois-Savossa sijainnut entinen Suomen kunta. Se liitettiin Kuopion kaupunkiin kuntaliitoksen yhteydessä vuonna 1973.
Riistaveden naapurikunnat olivat Juankoski (1970 asti Muuruvesi), Kuopio (1968 asti Kuopion maalaiskunta), Siilinjärvi, Tuusniemi ja Vehmersalmi.
Riistaveden keskustaajama Melalahti sijaitsee valtatie 9:n varrella, ja siellä on noin 2 000 asukasta (2006). Eino Pitkäsen ja Harry W. Schreckin suunnittelema Riistaveden tiilikirkko on vuodelta 1934.
Väestö

Seuraavassa kuvaajassa on esitetty Riistaveden väestönkehitys kymmenen vuoden välein vuosina 1930–1970.
| Riistaveden väestönkehitys 1930–1970 |
| --- | --- | --- | --- | --- |
| Vuosi |  |  | Asukkaita |  |
| 1930 | 1930 |    | 2 604 | 2 604 |
| 1940 | 1940 |    | 2 597 | 2 597 |
| 1950 | 1950 |    | 3 095 | 3 095 |
| 1960 | 1960 |    | 2 856 | 2 856 |
| 1970 | 1970 |    | 2 273 | 2 273 |
Lähde: Tilastokeskus.
Riistaveden seurakunta perustettiin vuonna 1924, jolloin siihen liitettiin Kuopion maaseurakunnasta alue, jossa oli 1 928 asukasta ja Tuusniemen seurakunnasta alue, jossa oli 511 asukasta.
Vuosien 1960 ja 1970 taajamarajauksissa Riistaveden ainoa taajama oli kuntakeskus Melalahti, jossa oli 335 asukasta vuonna 1960 ja 308 asukasta vuonna 1970.
Ruokakulttuuri

Riistaveden pitäjäruoaksi nimettiin 1980-luvulla rantakala.
Tunnettuja Riistavedellä syntyneitä tai vaikuttaneita

Viljo Holopainen, Metsäntutkimuslaitoksen ylijohtaja
Pentti Kumpulainen, laulaja
Bertta Räsänen, kotiseutuneuvos
Perttu Hyvärinen, maastohiihtäjä
Aiheesta muualla

Kuvia tai muita tiedostoja aiheesta Riistavesi Wikimedia Commonsissa
Kuopion historia 7. Kuopion pitäjän, Kuopion maalaiskunnan ja Riistaveden historia.
| n k Pohjois-Savon maakunnan kunnat |
| --- | --- |
Nykyiset kunnat:  Iisalmi  Joroinen  Kaavi  Keitele  Kiuruvesi  Kuopio  Lapinlahti  Leppävirta  Pielavesi  Rautalampi  Rautavaara  Siilinjärvi  Sonkajärvi  Suonenjoki  Tervo  Tuusniemi  Varkaus  Vesanto  Vieremä 
Entiset kunnat:  Iisalmen maalaiskunta  Juankoski  Kangaslampi  Karttula  Kuopion maalaiskunta  Maaninka  Muuruvesi  Nilsiä  Riistavesi  Säyneinen  Varpaisjärvi  Vehmersalmi 
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Henkilöt:  Yle
Nils Cleve

| Nils Cleve |
| --- | --- |
 Nils Cleve Helsingin Vanhankaupungin kaivauksilla 1930.
Henkilötiedot
Syntynyt: 25. heinäkuuta 1905 Helsinki
Kuollut: 8. huhtikuuta 1988 (82 vuotta) Helsinki
Kansalaisuus:  suomalainen
Koulutus ja ura
Tutkinnot:  Helsingin yliopisto
Instituutti:  Turun kaupungin historiallinen museo Muinaistieteellinen toimikunta
Tutkimusalue:  arkeologia
Nils Joachim Otto Cleve (25. heinäkuuta 1905 Helsinki – 8. huhtikuuta 1988 Helsinki) oli suomalainen arkeologi. Hän väitteli tohtoriksi 1948. Hän toimi Turun kaupungin historiallisen museon johtajana 1934–1945, Muinaistieteellisen toimikunnan historiallisen osaston johtajana 1949–1959 ja valtionarkeologina 1959–1971. Hänelle myönnettiin professorin arvonimi 1971.
Nils Cleven veljenpoika oli kirjailija Anders Cleve.
Julkaisuja

Skelettgravfältet på Kjuloholm i Kjulo I–II (1943–1978). Väitöskirja.
Pernå sockens historia 1: Tiden till år 1700 (1956).
Aiheesta muualla

Cleve, Nils (1905–1988) hakuteoksessa Biografiskt lexikon för Finland.
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Suomi (KANTO)  Yhdysvallat  Ruotsi  Alankomaat 
Taiteenala:  KulturNav 
Henkilöt:  Biografiskt Lexikon  Uppslagsverket Finland 
Muut:  IdRef
Tankred, Sisilian kuningas

Tancred di Lecce, Sisilian kuningas, Liber ad honorem Augusti, Pietro da Eboli 1196
Tankred Sisilian kuningas (oikealla) poikiensa Apulian herttua Roger III:n ja Vilhelm III:n kanssa, 1200-luku
Tankred (ital. Tancredi); (1138 Lecce, Apulia, Sisilian kuningaskunta – 20. helmikuuta 1194 Palermo) oli Sisilian kuningas vuosina 1189–1194.
Suku

Hän oli Apulian herttua Roger III:n, kuningas Roger II:n vanhimman pojan ja tämän rakastajattaren Emma di Leccen, Leccen kreivi Achard II:n tyttären, avioton poika. Hän peri tittelin Leccen kreivi äidinpuoleiselta isoisältään, ja siksi häntä kutsutaan usein Tancred di Lecceksi. Lyhytkasvuisuutensa ja epäviehättävän ulkonäkönsä vuoksi aikalaiset pilkkasivat häntä "Apinakuninkaaksi". Hän kuului Hauteville-sukuun.
Uran alkuvaiheet

Isänsä Apulian herttua Roger III:n kuoleman jälkeen isoisä kuningas Roger II piti kreivi Tancredia ja hänen nuorempaa veljeään Vilhelmiä tiukasti vartioituina Palermossa estääkseen mahdollisia hankaluuksia. Tancred liittyi kapinaan vuonna 1155 setäänsä Vilhelm I:tä vastaan ja joutui vankeuteen viideksi vuodeksi.
Vapauduttuaan Tancred liittyi 9. maaliskuuta 1161 setänsä Taranton prinssin Simonin kanssa kapinallisiin joukkoihin, jotka tunkeutuivat kuninkaalliseen palatsiin, pidättivät kuningas Vilhelm I:n ja kuningatar Margaretin sekä heidän kaksi poikaansa ja yllytti muslimiasukkaitten joukkomurhaan. Alun perin Vilhelmin kahdesta pojasta vanhempi, Apulian herttua Roger IV, oli määrä kruunata isänsä tilalle, mutta pian kansa tuki Simonin nousua valtaistuimelle. Ennen kuin Simon ehti asettua ehdokkaaksi, kapina oli kuitenkin murrettu ja kansa oli levotonta. Kapinalliset pakotettiin vapauttamaan kuningas ja vetäytymään linnoihinsa. Heille annettiin armahdus sillä ehdolla että he lähtivät maanpakoon, ja monet kuten Tancred, tarttuivat tarjoukseen. Tancred karkotettiin Konstantinopoliin ja hän palasi Sisiliaan vuonna 1166 uuden kuninkaan, serkkunsa Vilhelm II:n noustessa valtaistuimelle.
Vuonna 1174 Tancred johti suurta laivastoa Egyptiin Vilhelm II:n puolesta. Sisilialaiset rantautuivat lähellä Aleksandriaa, mutta ymmärrettyään että heidän liittolaisensa eivät olleet saapumassa Jerusalemin kuningas Amalrik I:n kuoleman vuoksi ja Saladinin armeijan lähestyessä, he palasivat laivoilleen ja purjehtivat kotiin. Koska Vilhelm II:llä ei ollut perillisiä, Tancredillä oli mahdollisuus vaatia valtaistuinta itselleen. Tämän estämiseksi Vilhelm kihlasi vuonna 1184 tätinsä prinsessa Constanzan Saksan kuningas Henrik VI:n kanssa, hyväksyi heidän avioliittonsa ja nimesi tämän perillisekseen.
Kesäkuussa 1185 Tancred johti valtavaa 300 aluksen sisilialaista laivastoa Durazzoon, jota komensi hänen lankonsa Acerran kreivi Riccardo,  hyökkäämään Bysantin valtakunnan ydintä vastaan. Elokuussa laivaston ja armeijan ympäröimä Thessaloniki miehitettiin ja ryöstettiin. Sisilian armeija kärsi sittemmin pahoja tappioita Bysantin keisarin Isaak II Angeloksen armeijan toimien vuoksi, ja tuhoutui vetäytyessään Balkanille, mutta Tancredin johtama laivasto palasi Sisiliaan vahingoittumattomana.
Kesäkuussa 1186 Tancred ja Margaritus di Brindisi johtivat normannilaivaston Kyprokselle, koska käskynhaltija Isaak Komnenos oli kapinoinut Bysanttia vastaan, valloittivat helposti 70 keisari Isaak II Angeloksen sotalaivaa ja karkottivat Bysantin kenraalit, Tästä aiheutui Bysantin armeijan laivaston suurin tappio. Margaritus nimitettiin Zakynthoksen, Kefalonian ja Ithakin kreiviksi.
Tancred oli Leccen käskynhaltija. Hän rakennutti Pyhän Nikolauksen kirkon Catadoon, Lecceen vuonna 1180 ja Santa Maria kirkkokompleksin lähelle Squinzanoa ja määräsi tehtäväksi tärkeitä rakennustöitä Otranton katedraaliin.
Kuninkuus > Valtaistuimelle nousu

Vaikka oli vannonut uskollisuutta kuningatar Constanzalle, heti Vilhelm II:n kuoleman jälkeen vuonna 1189 kreivi Tancred nousi kapinaan ja otti saaren haltuunsa. Hänet kruunattiin Sisilian kuninkaaksi vuoden 1190 alussa. Hänen vallankaappaustaan tukivat varakansleri Matteo d'Aiello ja virkamiesluokka, Constanzan ja hänen puolisonsa keisari Henrik VI:n vaateita valtaistuimeen tukivat useimmat aateliset. Andrian kreivi Roger, joka oli myös ehdokas Sisilian valtaistuimelle, oli Constanzan ja Henrikin kannattajien joukossa. Matteo d'Aiellon onnistui vetää kreivi Rogerin maine  lokaan, ja samana vuonna Acerran kreivi Riccardo, Tancredin lanko huijasi Rogerin vankeuteen ja teloitettavaksi. Matteo myös suostutteli paavi Klemens III:n tukemaan Tankredia, ja Tankred nimitti Matteon kansleriksi.
Kuninkuus > Sopimus Rikhard Leijonamielen kanssa

Tankred oli hyvä sotilas, vaikka hänen pieni kokonsa toi hänelle lempinimen "Tancredulus" runoilija-kronikoitsija Pietro di Ebolilta. Kansan tuesta huolimatta hänen hallintonsa kohtasi vakavia haasteita alusta alkaen.
Vuonna 1190 Englannin kuningas Rikhard I Leijonamieli saapui Sisiliaan suuren ristiretkeläisarmeijan johdossa matkalla kolmannelle ristiretkelle Pyhään maahan. Rikhard vaati välittömästi sisarensa, Vilhelm II:n lesken Joan de Plantagenet'n vapauttamista, jonka Tankred oli vanginnut vuonna 1189, sekä jokaisen pennin tämän myötäjäisistä sekä leskenperinnöstä vastauksena hänen antamaansa äänekkääseen tukeen saksalaisille. Hän vaati myös, että Tankred täyttää Vilhelm II:n ristiretkelle antamat taloudelliset sitoumukset. Kun Tankred vastusti näitä vaatimuksia, Rikhard valloitti La Bagnaran linnan ja luostarin.
Sisiliassa Rikhardin joukkoihin liittyi ranskalainen ristiretkiarmeija, jota johti kuningas Filip II. Kahden vieraan armeijan läsnäolo aiheutti pian levottomuutta paikallisten asukkaiden keskuudessa. Lokakuussa Messinan asukkaat kapinoivat vaatien ulkomaalaisia poistumaan saarelta. Kuningas Rikhard vastasi hyökkäämällä Messinaan, jonka hän joukkoineen valloitti 4. lokakuuta 1190. Kun kaupunki oli ryöstetty ja poltettu, Rikhard perusti sinne tukikohtansa ja päätti viettää siellä talven armeijoineen.
Rikhard pysyi joukkoineen Messinassa aina maaliskuuhun 1191 asti, jolloin Tankred lopulta suostui sopimukseen. Sopimuksen pääehtojen mukaan:
Leskikuningatar Joan de Plantagenet oli vapautettava, ja hän sai myötäjäisensä takaisin.
Rikhard ja Filip II tunnustivat Tankredin Sisilian kuninkaaksi ja vannoivat säilyttävänsä rauhan kaikkien kolmen valtakunnan välillä.
Rikhard julisti veljensä Geoffrey II:n pojan Bretagnen herttua Arthurin (1187– n. 1203) viralliseksi perillisekseen, ja Tankred lupasi naittaa yhden tyttäristään Arthurin kanssa tämän tultua täysi-ikäiseksi, joka oli tuolloin neljävuotias.
Allekirjoitettuaan sopimuksen Rikhard ja Filip II lähtivät lopulta Sisiliasta Pyhään maahan. Huhutaan, että ennen lähtöään Rikhard antoi Tankredille miekan, jonka hän väitti olevan Excalibur turvatakseen heidän ystävyytensä.
Perintö

Hänen leskensä Sibilla di Acerra järjesti sijaishallinnon heidän pojalleen Vilhelm III:lle, joka oli kuninkaana 24. helmikuuta - 24. joulukuuta 1194, mutta Henrik palasi Italiaan armeijansa kanssa, joka oli rahoitettu Rikhard I Leijonamielestä saaduilla valtavilla lunnasrahoilla (150 000 hopeamarkkaa). Napoli antautui toukokuussa melkein ilman ensimmäistäkään hyökkäystä, ja loput valtakunnasta seurasi. Sibylla ja uskollinen Maltan kreivi Margaritus di Brindisi valmistautuivat puolustamaan Palermoa, mutta asukkaat hyväksyivät keisari Henrik VI:n kuninkaaksi 20. marraskuuta 1194. Tankredin perhe joutui Henrikin käsiin, ja Vilhelm III, joka huhujen mukaan kastroitiin ja sokaistiin, näyttää kuolleen Saksassa vuonna 1198. Henrik määräsi myös Tankredin ruumiin otettavaksi ulos haudastaan La Magioressa Palermossa.
Avioliitto ja jälkeläiset

Tankred avioitui noin vuonna 1172 Sibilla di Acerran (1153–1205) kanssa, joka oli Rinaldo d'Aquinon, Roccaseccan herran ja Cecilia de Medanian tytär.
Heille syntyivät lapset:
Roger III (Ruggero), (1175 – 24. joulukuuta 1193), Apulian herttua ja vuodesta 1190 Sisilian kuningas isänsä kanssahallitsijana, avioitui 1192 Bysantin prinsessa Irene Angeloksen (1180-1208), keisari Isaak II Angeloksen ja Irene Paleologan tyttären kanssa, ei jälkeläisiä
Constanza (eli 1220-luvulla), avioitui 1213 Pietro Zianin (hallitsi 1205–1229), Venetsian dogen kanssa
Valdrada (kuoli n. 1252) avioitui Giacomo Tellon (hallitsi 1229–1249), Venetsian dogen kanssa
Elvira (Albiria, Maria Albina, Blanche); (n. 1180–1231), Leccen kreivitär; avioitui ensin 1201 ranskalaisen kreivi Gauthier III de Briennen (n. 1166–1204/1205), Jean de Briennen vanhemman veljen kanssa, heillä oli yksi lapsi; toisen kerran 1205 Tricarion kreivi Giacomo Sanseverinon kanssa ja kolmannen kerran Modiglianon kreivi Tigrini Guidin (tai Toscanan paladiinikreivin?) kanssa
Vilhelm III (Guglielmo), (n. 1185/1186 – n. 1198), Apulian herttua ja vuodesta 1193 Sisilian kuningas, isänsä kanssahallitsijana
Medania (Cecilia?), avioitui Roberto Viscontin kanssa
Käännös suomeksi
Kaustisen helluntaiseurakunta

| Kaustisen helluntaiseurakunta |
| --- | --- |

Suuntautuminen:  helluntaiherätys
Kirkkokunta:  itsenäinen
Perustettu:  1990
Pastori:  Marko Kulpakko
Pääkirkko:  Kaustintie 5 69600 Kaustinen
Jäseniä:  100 (2016)
Aiheesta muualla
Sivusto
Infobox OKNimi-testi OK: 
Kaustisen helluntaiseurakunta on Kaustisella toimiva helluntaiseurakunta. Seurakunta on perustettu vuonna 1990. Seurakunnan pastorina toimii Marko Kulpakko. Seurakunnan toimitilat sijaitsevat Kaustisen keskustassa Kaustintiellä.
Seurakunnan toimintamuotoihin kuuluva jumalanpalvelusten ja rukousiltojen lisäksi lapsi- ja nuorisotyö sekä lähetystyö Venäjän Karjalassa. Lisäksi seurakunta tukee lähetystyötä Bosniassa ja pitää kirpputoria.
Historia

Kaustisten helluntaiseurakunta on perustettu 16. kesäkuuta 1990. Tätä ennen helluntailaiset ovat kuuluneet Kokkola, Evijärven, Ullavan ja Vetelin helluntaiseurakuntiin. Kaustisella toimi ennen seurakuntaa rukouspiiri Vetelin helluntaiseurakunnan alaisuudessa.
Kaustisen helluntaiseurakunnan pastoreina ovat historian aikana toimineet Antti Nikula, Heikki Järvi, Teuvo Tikkanen, Leo Mäkinen, Janne Harjukoski, Raimo Tikka ja Marko Kulpakko.
Toiminta

Seurakunta on järjestänyt kansanmusiikkijuhlien aikana festariaktioita. Musiikilla on ollut vahva rooli seurakunnan elämässä ja seurakunta on järjestänyt musiikkipainotteisia evankelioivia tilaisuuksia.
Seurakunnan lähetystyö on suuntautunut alusta lähtien Venäjän Karjalaan, jossa seurakunta on pitänyt vuodesta 1997 alkaen lasten ja nuorten leirejä yhdessä Karjala Mission kanssa. Seurakunta on tukenut myös Karjalan Raamattu-instituutin työtä. Nykyisin lähetystyön painopisteenä on Itä-Euroopan romanityö, Israel-työ sekä paikallinen evankeliointi. Seurakunta toimii lähettäjäseurakuntana Janne ja Anne Harjukoskelle Balkanin alueella.
Seurakunta on järjestänyt lisäksi suuria yleisömääriä kerännyttä Superviikonloppua sekä nuorteniltoja. Monet Kaustisen musiikkilukion opiskelijoista ovat osallistuneet seurakunnan nuorisotyöhön.
Toimitilat

Seurakunnan toimitilat sijaitsevat Kaustisen ydinkeskustassa Kappelin liikekeskuksessa. Tilat on saneerattu seurakunnan käyttöön ja remontoitu vuonna 2016. Alakerrassa toimii helluntaiseurakunnan kirpputori. Seurakunnan ensimmäisenä kokoontumispaikkana ennen nykyisiä tiloja toimi Säästöpankin kerhohuone.
PlayStation 5

| PlayStation 5 |
| --- | --- |


Kehittäjä:  Sony
Tuotesarja:  PlayStation
Sukupolvi:  9. sukupolvi
Julkaisu:   Australia, Japani, Uusi-Seelanti, Pohjois-Amerikka, Etelä-Korea: 12. marraskuuta 2020   maailmanlaajuisesti: 19. marraskuuta 2020   Indonesia: 22. tammikuuta 2021   Intia: 2. helmikuuta 2021   Kiina: 15. toukokuuta 2021 
Muisti:  16 Gt GDDR6
Tallennusväline:  SSD (825 Gt: perusmalli, 1 Tt: Slim-malli, 2 Tt: Pro-malli)
Ohjain:  DualSense DualShock 4 (vain PS4:n peleillä) PlayStation Move
Lisälaitteet:  PlayStation VR
Verkkopalvelu:  PlayStation Network
Myydyt yksiköt:  65 milj. (syyskuu 2024)
Pelit:  katso luettelo (konsolilla voi myös pelata PS4:n pelejä)
Taaksepäin yhteensopivuus:  PlayStation 4 
Edeltäjä:  PlayStation 4
Kotisivut:  www.playstation.com/fi-fi/ps5/
Lisää videopeliartikkeleitaVideopelien teemasivulla
PlayStation 5 on Sonyn valmistama yhdeksännen sukupolven pelikonsoli, joka julkaistiin 12. marraskuuta 2020 Euroopan ulkopuolella ja 19. marraskuuta 2020 Euroopassa. Konsolia myydään kahtena eri versiona, joista edullisempi ei sisällä lainkaan levyasemaa, vaan pelit on ladattava digitaalisesti.
Historia > Kehitys

Sony paljasti huhtikuussa 2019 PlayStation 4:n seuraajan laitetietoja ja myöhemmin ilmoitti konsolin viralliseksi nimeksi PlayStation 5. Pääarkkitehti Mark Cerny kertoi, että PlayStation VR -virtuaalitodellisuuslasit ovat yhteensopivat tulevan laitteen kanssa. Konsolissa on SSD-tekniikkaan perustuva massamuisti ja se tukee 8K-resoluutiota sekä kolmiulotteista audiota. Konsoli on taaksepäin yhteensopiva PlayStation 4:n kanssa ja tukee vielä fyysistä mediaa: laite ei ole pelkästään digitaaliseen lataukseen perustuva. PlayStation 5 tukee 100 gigatavun optista levyä ja 4K Blu-ray -muotoa.
Ennen konsolin julkaisua Sony ilmoitti, ettei konsolia myydä Japanissa kaupoissa eikä julkaisutapahtumia järjestetä COVID-19-pandemian johdosta. Sonyn ilmoituksen mukaan tarkoitus oli suojella asiakkaita, jälleenmyyjiä ja henkilökuntaa kun konsoli julkaistiin Japanissa 12. marraskuuta 2020. Myös Suomessa konsolia myytiin vain verkkokaupassa.
Ensimmäinen päivitys laitteistoon tuli elokuussa 2021, kun Sony toi markkinoille sarjanumerolla CFI-1100 tunnettavan version, jossa on alkuperäistä CFI-1000-mallia pienempi jäähdytinelementti. Se on painoltaan 300 grammaa alkuperäismallia kevyempi.
Elokuussa 2022 alkoi CFI-1202A- (levyasemallinen versio) ja CFI-1202B-mallien (digitaalinen versio) toimitus, jotka ovat edelleen kevyempiä versioita. Uusi levyasemallinen PlayStation 5 on 300 grammaa aiempaa CFI-1100-mallia kevyempi ja digitaalinen versio puolestaan 200 grammaa kevyempi. Uusi levyasemallinen konsoli on siten yhtä kevyt kuin alkuperäisen mallinen digitaalinen versio.